Mosamaria yo o Molemo wa Gompieno
Tsogang! | August 8, 2004
BALA KA Czech Danish Hiligaynon Hungarian Igbo Italian Korean Lithuanian Malagasy Romanian Russian Seesemane Sepotokisi Setswana Slovak Slovenian Swahili Turkish Ukrainian
Bontsi jwa rona re kile ra utlwa polelo ya Baebele ka monna yo o siameng yo gantsi a bidiwang Mosamaria yo o Molemo. (Luke 10:29-37) Mo setshwantshong seno Jesu Keresete o ne a bontsha gore monna mongwe wa Mosamaria o ne a tsaya matsapa a kana kang go bontsha motho yo o neng a tlhoka thuso lorato. A batho ba ba tshwanang le Mosamaria yo o molemo ba sa ntse ba le teng gompieno? Akanya ka pego e e latelang go tswa kwa Mexico.
Fa Betuel le ba lelapa la gagwe ba ne ba boa go tswa kwa loetong longwe mme ba le dikilometara di le mmalwa go tsena kwa legaeng la bone ba ne ba bona kotsi e e maswe ya koloi mo tseleng e kgolo. Ba ne ba ema go thusa. Mongwe wa bakgweetsi yo o neng a amegile mo kotsing eno, e ne e le ngaka, mme o ne a ba kopa gore ba ise mosadi wa gagwe yo o imileng le basetsanyana ba gagwe ba babedi kwa bookelong jo bo gaufi gore ba alafiwe gone. Ba ne ba dira jalo, mme morago ga moo Betuel o ne a boela kwa lefelong le kotsi e diragetseng mo go lone go bona gore a ka thusa ka eng gape.
Betuel a re: “Mapodise a a tlhokometseng ditsela tse dikgolo a ne a setse a gorogile mme ngaka eno e ne e tlile go tshwarwa gore a botsolodiwe ka ntlha ya gore go na le mongwe yo o neng a tlhokafetse. Fa ngaka eno e ne e mpotsa gore ke ka ntlha yang fa ke ne ke mo thusa, ke ne ka mo tlhalosetsa gore re Basupi ba ga Jehofa mme re ithutile mo Baebeleng gore re tshwanetse go rata baagelani ba rona. Ke ne ka mmolelela gore ga a tlhoke go tshwenyega ka mosadi wa gagwe le bana ka gonne re tla ba tlhokomela. A geletse dikeledi mo matlhong ka ntlha ya boitumelo, o ne a nneela dilwana tse di botlhokwa gore ke di boloke.”
Betuel le ba lelapa la gagwe ba ne ba tseela ba lelapa la monna yono kwa legaeng la bone mme ba ba tlhokomela ka malatsi a le mmalwa. Betuel o ne a dirisa sebaka seo go simolola thuto ya Baebele le bone. Fa ngaka eno e ne e gololwa kwa kgolegelong, o ne a re o leboga le go tlotla Basupi ba ga Jehofa. O ne a solofetsa gore o tla tswelela a ithuta Baebele kwa motseng wa gaabo mme o ne a re fa mosadi wa gagwe a ka tshola mosimane, o tla mo teelela ka Betuel. Betuel o tswelela pele jaana: “Gone jaanong, morago ga dingwaga tse pedi, re ile ra ba etela. Se se neng sa nkgakgamatsa ke gore ba ne ba ithuta Baebele, e bile leina la mosimanyana wa bone e ne e le Betuel!”
Tsietso—Bothata Jwa Lefatshe Lotlhe
Kafa o ka Itshireletsang ka Teng
O ka Bona Kae Boitsholo jo bo Siameng?
Ke Eng se se Phoso ka go Tlhakanela Dikobo Pele ga Lenyalo?
A Tota Modimo o Amega ka Bana?
Katse ya Naga E e Mo Kotsing e Kgolo ya go Nyelela mo Lefatsheng
Batho ka Tlholego ba Rata go Ithuta
Tsela ya go Tlhagolela Lorato Lwa go Ithuta
Batho ba Bopetswe go Ithutela Ruri
Fa go Tshwenyega ka Tsela e o Lebegang ka Yone e Setse e Nna Bolwetse
Ditshamekisi Tse di Molemo Tota
Text Ditsela tsa go itseela dikgatiso tsa ileketeroniki TSOGANG! August 8, 2004
TSOGANG! August 8, 2004